Space: 1999

Space: 1999 er en britisk science fiction-serie som ble sendt på ITV fra 1975 til 1977. Serien var satt i fremtiden, nærmere bestemt i 1999, og handlet om en koloni med forskere på en månebase og deres kamp for å overleve når en atomeksplosjon slynger månen ut av sin bane og ut i det ytre rom. De ledende rollene ble spilt av Martin Landau og Barbara Bain. 

Serien var en slags oppfølger til UFO og var den dyreste tv-produksjonen i britisk historie til da.

Seriens første sesong var mer filosofisk anlagt, mens andre sesong var mer actionpreget. Flere av de som var involvert i serien mente at Fred Freibergers innflytelse ødela mye av seriens opprinnelige originalitet. Freibergers, som blant annet hadde bakgrunn som produsent for Star Trek, ble hentet inn fra USA for å jobbe med andre sesong.

Fire tv-filmer ble utledet av serien; Destination Moonbase Alpha (1978), Alien Attack (1979), Journey Through the Black Sun (1982) og Cosmic Princess (1982). Alle var i all hovedsak satt sammen av tidligere episoder, men inneholdt også noen originalopptak.

Roller 

I tillegg hadde mange kjente og etablerte skuespillere gjesteopptredener i serien, deriblant  Christopher Lee, Margaret Leighton, Roy Dotrice, Joan Collins, Jeremy Kemp, Peter Cushing, Judy Geeson, Julian Glover, Ian McShane, Leo McKern, Billie Whitelaw, Richard Johnson, Patrick Troughton, Peter Bowles, Sarah Douglas, David Prowse, Isla Blair, Stuart Damon, Peter Duncan og Brian Blessed.

Referanser

Eksterne lenker 

 

Britiske science fiction-TV-serier
Britiske eventyrserier
Britiske TV-serier fra 1970-årene
TV-produksjoner på ITV